section_heading: O pjesmi
paragraph_text: Pjesmu su producirali Just Blaze i Canei Finch. Njena službena premijera bila je tijekom dodjele MTV-jevih Video Music nagrada 2008. godine kad ju je T.I. izvodio. Pjesma je T.I.-jev treći singl koji je dospio na prvo mjesto ljestvice Billboard Hot 100 (nakon "My Love" s Justinom Timberlakeom i njegovog prethodnog singla "Whatever You Like") i Rihannin peti broj jedan na istoj ljestvici (nakon "SOS", "Umbrella", "Take a Bow" i "Disturbia"). Pjesma sadrži uzorke iz pjesme "Dragostea din tei" moldavskog pop sastava O-Zone.